kardosdrur/scandi-wiki huggingface dataset:
Jess Draskau-Petersson

Jessica "Jess" Draskau-Petersson (født 8. september 1977 i Gentofte) er en dansk/britisk atlet og triatlet, der er medlem af Aarhus 1900. Hun deltog ved OL 2012 i maratonløbet, hvor hun opnåede en plads som nummer 40 blandt de 118 startende deltagere.

Opvækst og karriere 
Jess Draskau-Petersson er født i Danmark og boede i Charlottenlund de første 13 år af sit liv. Derefter flyttede familien til Isle of Man. Hun har boet i længere perioder i Tyskland, New Zealand og USA og bor nu i Colorado, men har dansk pas.

Jess Draskau-Petersson har stillet op for Storbritannien i triatlon og duatlon og var en kort overgang indehaver af den britiske rekord på en ironman. Hendes største merit er fire sølvmedaljer fra VM i duatlon på den lange distance (10 km løb – 150 km cykling – 30 km løb). Den sidste vandt hun i 2009 i Zofingen i Schweiz.

Jess Draskau-Petersson nåede en 22. plads ved London Marathon 2012, hvor hun med tiden 2:34:56 timer, en forbedring af hendes bedste personlige tid, der stammede fra Berlin Marathon 2005 og lød på 2:42:00, løb sig ind som den sjettehurtigste på alle tiders danske rangliste og samtidigt var under det danske OL-krav på 2:37:00 timer. På baggrund af det opnåede resultat i London valgte Dansk Atletik Forbund og DIF at indstille hende til OL-udtagelse, og hun blev udtaget 4. maj 2012.

Ved OL i London satte hun igen personlig rekord og kom i mål på en 40.-plads i tiden 2:31:43. Hendes personlige rekord er 2:30,07 fra Chicago Marathon 2015.

Jess Draskau-Petersson blev udnævnt til "Manx Sportswoman of the Year" (Årets idrætskvinde på Isle of Man) i 2003 og 2005.

Resultater 
 Island Games 2001 10.000 meter
 2004 VM i duatlon lang distance (Powerman Zofingen)
 2005 VM i duatlon lang distance (Powerman Zofingen)
 2006 VM i duatlon lang distance (Powerman Zofingen)
 2009 VM i duatlon lang distance (Powerman Zofingen)
 2013 DM i halvmaraton. Århus

Noter

Eksterne henvisninger 
 Dansk Atletik Forbund – Fokus: Jess Draskau-Petersson 
 Profile of Jess DRASKAU PETERSSON | All-Athletics.com 
 

Maratonløbere fra Danmark
Langdistanceløbere fra Danmark
Triatleter fra Storbritannien
Atleter fra Aarhus 1900
Personer fra Charlottenlund
Deltagere for Danmark ved sommer-OL 2016
360 (tal)

{| border="1" style="float: right; border-collapse: collapse;margin-left:15px"
|-----
| Kardinaltal || 360Trehundrede tres(indstyve)
|-----
| Ordinaltal || 360.Trehundrede tresindstyvende
|-----
| Talsystem || ?
|-----
| Faktorer

|-----
| Divisorer || 1,2,3,4,5,6,8,9,10,12,15,18,20,24,30,36,40,45,60,72,90,120,180
|-----
| Romertal || CCCLX
|-----
| Binær værdi || 101101000
|-----
| Oktal værdi || 550
|-----
| Duodecimal værdi || 260
|-----
|  Hexadecimal værdi || 168
|}

360 (Trehundrede tres(indstyve)) er:
 Det naturlige tal efter 359, derefter følger 361.
 Et heltal.
 Et lige tal.
 Et sammensat tal.
 Et excessivt tal.

I matematik 
En vinkel angives tit i op til 360 grader. En hel cirkel er således 360 grader.

Vinkelsummen i en firkant er 360 grader.

360 er det mindste tal som er deleligt med alle tallene 1,2,3,4,5,6,8,9,10.

360 er summen af primtalstvillingerne 179 og 181.

Andet 
Der er:
 360 grader på et kompas.

Bestemte tal
Claus Steinlein

Claus Steinlein (født 12. januar 1972 på Bornholm) er en tidligere dansk fodboldspiller og siden 2000 chef for FC Midtjyllands fodboldakademi. Fra sommeren 2012 blev han ordførende direktør for superligaklubben FC Midtjylland.

Klubkarriere 
Steinlein er født og opvokset på Bornholm. Efter forældrenes skilsmisse, tog Steinlein som 14 årig på efterskolen Himmerlandscentrets Idrætsefterskole.

Han fik debut i divisionsrækkerne da han tørnede ud for Randers Freja, inden turen gik til Aalborg Chang. I 1991 forlod han Chang til fordel for byens store klub AaB. Her blev det til 15 kampe i Superligaen indtil 1993, hvor han skiftede til Ikast FS. Her blev det til to sæsoner, inden han´i 1995 kom til AGF for én sæson. Efter kun 4 superligakampe, skiftede Steinlein tilbage til Ikast hvor han fra 1996 til 1998 spillede 29 kampe i landets bedste række. I 1997 var med til at tabe 0-2 til F.C. København i pokalfinalen.

Claus Steinlein nåede samlet at spille over 200 kampe i 1. division og Superligaen.

Referencer

Eksterne henvisninger 
 

Fodboldspillere fra Danmark
Fodboldspillere fra Randers Freja
Fodboldspillere fra Aalborg Chang
Fodboldspillere fra AaB
Fodboldspillere fra AGF
Fodboldspillere fra Ikast Forenede Sportsklubber
Lærere fra Danmark
Personer fra Bornholm
Fodboldledere fra Danmark
Bundesautobahn 1

Bundesautobahn 1 eller A1 er en motorvej i Tyskland der forbinder Puttgarden med Saarbrücken.

Eksterne henvisninger 

Motorveje i Tyskland
Bundesstraße 200

Bundesstraße 200 er en primærrute i det nordlige Tyskland mellem Kruså Grænse og Husum. Den første del af strækningen er udført som firesporet motortrafikvej vest om Flensborg. Denne del indviedes i 1968 som Bundesautobahn 205. Først i 1987 fik den sin nuværende betegnelse.

Eksterne henvisninger 

Forbundsveje i Tyskland
Bygninger, konstruktioner og anlæg i Flensborg
Heinz Piper

Heinz Piper (4. marts 1908 – 1. februar 1972 i Hamburg) var en tysk skuespiller, studievært og stemme-skuespiller.
Ved TV optagelsen 90-års-fødselsdagen (engelsk titel Dinner for One) den 8. juli 1963 for NDR, var Heinz Piper speakeren, der fortæller om Miss Sophie's demens og 90 års fødselsdag, samt om vennerne, der var døde for over 25 år siden.

Eksterne henvisninger 
 

Skuespillere fra Tyskland
Bundesautobahn 210

Bundesautobahn 210 eller A 210 er en motorvej i Tyskland. Den forbinder byerne Rendsborg og Kiel.

Eksterne henvisninger 

Motorveje i Tyskland
Bundesautobahn 215

Bundesautobahn 215 eller A 215 er en motorvej i Tyskland. Den forbinder byerne Neumünster og Kiel.

Eksterne henvisninger 

Motorveje i Tyskland
Bundesautobahn 21

Bundesautobahn 21 eller A 21 er en motorvej i Tyskland.

Eksterne henvisninger 

Motorveje i Tyskland
Bundesautobahn 23

Bundesautobahn 23 eller A 23 er en motorvej i Tyskland. Den forbinder Ditmarsken med Hamburg. Den bærer også navnet Westküstenautobahn.

Eksterne henvisninger 

Motorveje i Tyskland
Isaac Cuenca

Joan Isaac Cuenca López (født 27. april 1991) er en spansk professional fodboldspiller der spiller som kantspiller eller offensiv midtbanespiller hos Hapoel Be'er Sheva i Israel.

Eksterne henvisninger 

Fodboldspillere fra Spanien
Fodboldspillere fra FC Barcelona
Fodboldspillere fra AFC Ajax
Fodboldspillere fra RCD Espanyol
Fodboldspillere fra FC Barcelona B
Bundesautobahn 24

Bundesautobahn 24 eller A 24 er en motorvej i Tyskland. Den skaber forbindelse mellem Hamburg og Berlin.

Eksterne henvisninger 

Motorveje i Tyskland
Tyskertårnet

Tyskertårnet er et bunkerlignende fæstningstårn på Helgenæs der fungerede som radartårn for tyskerne under 2. verdenskrig. Herfra havde tyskerne udsigt over det sydlige Kattegats øer og indsejlingen til Aarhus Havn.

I dag er stedet et udflugtsmål pga. udsigten. Skibe til og fra Aarhus passerer forbi i farvandet tæt ved tårnet og i vandet nedenfor kan ofte iagttages marsvin.

Lokaliteter i Danmark i 2. verdenskrig
Syddjurs Kommune
Radarer fra 2. verdenskrig
Helgenæs
Blåaks

Blåaks (Sesleria) er en slægt med over 100 arter, der hovedsageligt er udbredt i Europa, mens en enkelt art hører hjemme i Afrika og 5 i Asien. Det er flerårige, tue- eller udløberdannende græsser. De danner talrige, ikke-blomstrende skud, som skyder frem mellem de underste bladskeder. Bladpladerne er flade, men foldede. Blomsterne er samlet i endestillede stande på særlige skud. Standen er som helhed kompakt og grå, blå eller hvid. De enkelte blomster er 3-tallige og uregelmæssige (som vanligt hos græsserne). Frøene er ovale og behårede mod spidsen.

 Efterårsblåaks (Sesleria autumnalis)
 Kalkblåaks (Sesleria caerulea)
 Mørk blåaks (Sesleria heufleriana)
 Grå blåaks (Sesleria nitida)
 Ungarsk blåaks (Sesleria sadleriana)
Saburo Moroi

Saburo Moroi (født 7. august 1903 i Tokyo, Japan, død 24. marts 1977) var en japansk komponist. Moroi studerede i Berlin, og komponerede i tolvtone stil. Han var en af Japans fornemste komponister i denne stil, og han har skrevet forskellige bøger om emnet.

Han har komponeret 5 symfonier, og specielt den 3. symfoni (1944), er af en mesterlig standard. Moroi har også komponeret orkesterværker, kammermusik, korværker og klavermusik.

Udvalg af værker 
 Symfoni nr. 1 (1934) - for orkester
 Symfoni nr. 2 (1938) - for orkester
 Symfoni nr. 3 (1944) - for orkester
 Symfoni nr. 4 (1951) - for orkester
 Symfoni nr. 5 (1970) - for orkester
 Tilbed daggryet (1943) – for orkester
 Den kejserlige hærs ode (1942) (Symfonisk digtning) – for orkester
 3 Klaverkoncerter (1927, 1933, 1977) . for klaver og orkester
 Cellokoncert (1936) - for cello og orkester
 En bøn for fred (1950) – for kor

Kilde 
 Om Saburo Moroi
 Om Saburo Moroi på musicweb-international.com

Komponister fra Japan
Klassiske komponister fra det 20. århundrede
Personer fra Tokyo
Mørk blåaks

 
Mørk blåaks (Sesleria heufleriana) er en stedsegrøn græsart med en tuedannende vækst og mørkeblå, kompakte blomsterstande. Arten dyrkes en del i haverne, især på grund af den tidlige blomstring.

Beskrivelse 
Mørk blåaks er en stedsegrøn, urteagtig plante med en tuedannende vækst. Bladene er forholdsvis stive og danner den tætte tue. De enkelte blade er flade med en enkelt foldelinje, eller – hvis planten er udsat for tørke – sammenrullede på langs. Oversiden er mørkegrøn, mens undersiden er blågrøn. 

Blomstringen foregår i marts-april, hvor man finder blomsterne samlet i endestillede stande på særlige skud. De enkelte blomster er 3-tallige og uregelmæssige, som det er almindeligt for græsblomster. Frøene er ovale nødder, som er indhyllet i avner.

Rodsystemet er trævlet og dybtgående (afhængigt af iltforholdene i jorden).

Højde x bredde og årlig tilvækst: 0,30 x 0,30 m (30 x 30 cm/år), men iberegnet de blomsterbærende stængler når planten dog op i 40 cm højde.

Hjemsted 
Mørk blåaks hører naturlig hjemme i Østeuropa og på nordsiden af Kaukasus. Arten er knyttet til lysåbne, tørre og kalkholdige voksesteder. 

I det store karstområde, som er et biosfærereservat i Karpaterne på den østlige del af grænsen mellem Slovakiet og Ungarn, vokser arten i træløse områder sammen med bl.a. Crategus domicensis (en art af hvidtjørn), Cytisus procumbens (en art af gyvel), grenet edderkopurt, gul hør, Himantoglossum adriaticum (en art af båndtunge), hårtotfjergræs, lav iris, Onosma tornense (en art af æseltunge), pontisk dragehoved, purpurrederod, sommeranemone, våradonis og ægte hundetand

Note 

Blåaks
Stedsegrønne
Haveplanter
Dagens Næringsliv

Dagens Næringsliv (forkortet DN) er et norsk dagblad, der er det fjerdestørste landsdækkende i landet. Avisen beskæftiger sig med erhverv, industri og finans og er således en pendant til den danske avis Børsen. Avisens redaktion er beliggende i Oslo, og chefredaktør og administrerende direktør er siden 2000 Amund Djuve. Oplagstallet har siden 2007 ligget stabilt omkring 80.000.

Avisen blev etableret i 1889 som Norsk Sjøfartstidende, populært kaldet Sjøfarten. I 1912 ændredes navnet til Norges Handels og Sjøfartstidende, og i 1987 fik avisen sit nuværende navn. Siden 1989 har avisen været trykt på laksefarvet papir.

Politisk er avisen liberalistisk og ofte fortaler for markedsøkonomiske løsninger på samfundsproblemer frem for politiske.

Dagens Næringsliv udgives af NHST Media Group og har korrespondenter i New York City, Bruxelles, Stockholm, Phuket, Kristiansand, Stavanger, Bergen, Trondheim og Tromsø.

Eksterne henvisninger
 Dagens Næringslivs hjemmeside

Etableret i 1889
Aviser fra Norge
Foreningsfrihed

Foreningsfrihed eller organisationsfrihed indbefatter borgernes individuelle ret til frit at mødes med andre borgere og gennem dannelsen af en forening kollektivt udtrykke, promovere, forfølge og forsvare fælles interesser uden foregående tilladelse fra myndighederne. I Danmark blev foreningsfriheden lovfæstet med Grundloven af 1849. Den er ligeledes lovfæstet i den amerikanske Bill of Rights, i Den Europæiske Menneskerettighedskonvention og i Canadian Charter of Rights and Freedoms. Undertiden bruges forsamlingsfrihed og foreningsfrihed i flæng, men forsamlingsfrihed handler om mere 'uorganiserede' og politiske aktiviteter som demonstrationer og offentlige møder. 

Et eksempel på foreningsfrihed er arbejdsmarkedet, hvor den positive foreningsfrihed er retten til at organisere sig, mens den negative tilsvarende er retten til at stå uden for. Dermed er eksklusivaftaler ulovlige. Begge friheder nævnes i ILO's konventioner. Ud over lønmodtagere gælder retten også for arbejdsgivere, der frit kan danne arbejdsgiverforeninger. 

I Danmark såvel som i de fleste andre lande er der visse grænser for foreningsfriheden; en forening må eksempelvis ikke opildne til vold eller andre strafbare handlinger, mens andre lande forbyder nazistiske foreninger. Ulovlige foreninger kan opløses ved domstolene.

Eksterne henvisninger
 Lov om foreningsfrihed på arbejdsmarkedet 

Borgerrettigheder
Retsvidenskab
Jura
Juridiske begreber
Brudevalsen

Brudevalsen er en dans, der i Danmark ofte danses i forbindelse med et bryllup. I Danmark er der tradition for at man danser til brudevalsen inden klokken slår 24. Danmark er det eneste land i verden, der har en specifik melodi, som der skal danses til et bryllup.
Brudevalsen blev skrevet af komponisten Niels W. Gade til balletten Et Folkesagn, som havde uropførelse i 1854.

Ifølge en udbredt beretning havde Niels W. Gade ikke de store tanker om stykket, og at det var balletmesteren August Bournonville, der tog noderne op af skraldespanden.

Referencer 

Danse
Traditioner fra Danmark
Bryllup
Forskudt smerte

Forskudt smerte (også refereret, overført eller henvist smerte) eller er smerte som føles et andet sted end hvor det egentlige stimulus er.

Viscerale smerter (typisk fra organer) er ikke særligt godt kortlagt i centralnervesystemet (CNS). Det er derimod de somatiske smerter. Hvis de nerver der innerverer det organ, hvor smerten opstår, samtidigt innerverer somatiske regioner, vil centralnervesystemet opfatte smerten som om den kom fra disse somatiske regioner. 

Et typisk eksempel er i tilfælde af akut myokardieinfarkt, hvor der føles smerte i hals, skulder, ryg og venstre arm, og ikke i hjertet,  hvor selve smerte stimuli opstår.

Henvisninger  

Lægevidenskab
Begreber med særlig fagspecifik betydning
Symptomer
Følelse
Modstandsfolk som blev henrettet under 2. verdenskrig i Danmark

Den tyske besættelsesmagt henrettede adskillige danske modstandsfolk efter den danske regering trak sig d. 29. august 1943. Denne artikel indeholder en oversigt over disse personer i kronologisk rækkefølge efter henrettelsesdatoen. Personer som blev dræbt i tysk varetægt er ikke medtaget.

Modstandsfolk som blev henrettet under 2. verdenskrig

Se også 
 Modstandsbevægelsen
 Mindelunden i Ryvangen

Kilder 

Den danske modstandsbevægelse
Ataol Behramoğlu

Ataol Behramoğlu (født 13. april 1942 i İstanbul) er en tyrkisk digter, forfatter og oversætter.

Liv 
Ataol Behramoğlu dimitterede i 1966 fra Ankara Universitet, fra Institut for Russisk Sprog og Litteratur. I 1965 udgav han sin første digtsamling og i 1970 udgav han sin anden digtsamling "One Day Definitely" (opr. Bir Gün Mutlaka). Denne vækkede interesse med sine surrealistiske og symboliske elementer og er blevet genoptrykt adskillige gange siden.
I 1970 forlod han Tyrkiet for at rejse ud i verden og udvide sin viden omkring sprog og litteratur. Han boede i London og Paris indtil 1972. I Paris mødte han Pablo Neruda og Louis Aragon. Hans digtsamling "One Day Definitely" blev efterfølgende publiceret i Les Lettres Françaises, redigeret af Aragon. Han deltog i grundlæggelsen af Theatre de Liberté i Paris og skrev tekster til teaterstykket "Légendes à Venir. I samme periode blev hans oversættelser publiceret i Tyrkiet.

I årene 1972-1974 arbejdede han som forskningassistent ved Moskvas statsuniversitet ved Fakultetet for Russisk Filosofi. Hans tredje digtsamling "Poems of the Road, Longing, Courage and Struggle" (org. Yolculuk Özlem Cesaret ve Kavga Şiirleri) blev publiceret i Tyrkiet i 1974. 

Han flyttede senere tilbage til Tyrkiet, hvor han arbejdede som dramaturgist ved Istanbul Kommunal Teatret (İstanbul Şehir Tiyatroları). På dette tidspunkt udgav han flere digtsamlinger: "Neither Rain…Nor Poems" (1976) (org.Ne Yağmur... Ne Şiirler...), "During the Siege" (1978) (org.Kuşatmada), "The Epic of Moustapha Suphi" (1979) (org.Mustafa Suphi Destanı), "Quatrains" (1980) (org.Dörtlükler). 

Af politiske årsager flyttede han tilbage til Frankrig og vendte først til Tyrkiet i 1989. 

Behramoğlu arbejder nu som professor på Istanbul Aydin Universitetet i Tyrkiet.

Digtere fra Tyrkiet
Dramatikere
Oversættere
Bundesautobahn 100

Bundesautobahn 100 eller A 100 er en motorvej i Tyskland. Den kaldes også Berliner Stadtring. Den er placeret i en ring omkring det centrale Berlin. I 1958 åbnede en del for trafikken og af det nuværende er den færdiggjort i 2004. En videreførsel til det østlige Berlin er dog planlagt.

Eksterne henvisninger 

Motorveje i Tyskland
Transport i Berlin
Bundesautobahn 103

Bundesautobahn 103 eller A 103 er en motorvej i Berlin. Den kaldes også Westtangente Steglitz.

Eksterne henvisninger 

Motorveje i Tyskland
Transport i Berlin
Bundesautobahn 111

Bundesautobahn 111 eller A 111 er en motorvej i Tyskland. Den forbinder det centralt vestlige Berlin med den ydre motorring A 10. Motorvejen kaldes også Reinickendorf-Zubringer.

Eksterne henvisninger 

Motorveje i Tyskland
Transport i Berlin
Bundesautobahn 113

Bundesautobahn 113 eller A 113 er en motorvej i Tyskland. Den forbinder det sydøstlige Berlin med den ydre motorring A 10. Den kaldes også Teltowkanal-Autobahn.

Eksterne henvisninger 

Motorveje i Tyskland
Transport i Berlin
Asian Boyz

Asian Boyz, eller ABZ, er en asiatisk-amerikansk gadebande. Nogle, af deres sæt er dannet i samarbejde med Crips, og bærer deraf navnet ABZ Crips. Banden blev dannet i 1985, af cambodjanske unge. Deres kendetegn er farven blå, ligesom Crips. Asian Boyz består hovedsageligt af vietnamesiske eller cambodjanske mænd.

I august 1997, blev lederen af Asian Boyz, sæt i Van Nuys, Sothi Menh, arresteret i Phnom Penh, Cambodja, og bragt tilbage til, USA efter at have flygtet, ud af landet samme år. Han var eftersøgt for fem bande-relaterede mord i San Fernando Valley i 1995. Den 20. september, 1998, blev syv medlemmer af Asian Boyz sigtet for syv mord, 18 drabsforsøg og fem tilfælde af sammensværgelse om at begå mord i, Van Nuys, Californien i 1995. I 1995 dræbte Asian Boyz mindst fem personer, inklusiv tre teenagere, som døde i en bilulykke på motorvejen efter at være blevet beskudt af banden. I 1998, vidnede en af bandens medlemmer, Truong Dinh, om flere mord som banden skulle have begået. For at forsøge, at afholde Dinh fra at vidne i retten, skød og dræbte banden hans far, dagen før retssagen begyndte.

Tre medlemmer af banden blev anklaget for at slå en 15-årig dreng ihjel, i Utica, New York i januar 2007. Bandemedlemmerne er involveret i produktion og transport af metamfetamin, MDMA, marihuana. Banden anslås til at være den næststørste asiatiske bande, og den 12. største i USA.

Kilder 

Asiatisk-amerikanske bander
Gadebander
Crips-sæt
Bander i Californien
Bander i New York
Bander i Massachusetts
Folvarkas gammeltroende kirke

Folvarkas gammeltroende kirke (lettisk:Foļvarkas vecticībnieku baznīca) er en blå kirke i Aglonas novads, Letland, nærmere bestemt i Kastuļinas pagasts. Kirken ligger ved søen Tuvais ezers. Konstruktionen af kirken begyndte i 1894, og den stod færdig i det 20. århundrede. I 1970'erne var kirken gentagne gange udsat for røveri, af 162 gamle ikoner blev kun et gammelt kors og et ikon efterladt. Senere har menigheden genmalet ikoner af de 12 apostle. Under anden verdenskrig stjal tyskerne den gamle kirkeklokke, men det lykkedes menigheden med nød og næppe at købe den tilbage med egen værdier.

Eksterne henvisninger 
 Letlands nationalbiblioteks artikel om kirken  (på lettisk)
 Billede af kirken

Kirker i Letland
Rollin 60's Neighborhood Crips

Rollin 60's Neighborhood Crips er en afro-amerikansk gadebande i Los Angeles, Californien.

Historie 
I 1972, blev the Rollin' 60's, dannet som følge af en fraktion fra den originale Crip-bande, the Westside Crips, og er siden vokset støt. Deres største rival er Eight Tray Gangster Crips mod øst; mens, deres rivaler indbefatter, også de forskellige sæt i Hoover Criminal. Deres største Blood-rival er the Van Ness Gangsters (VNG) i nord, sammen med Inglewood Family Blood Gang. Da mange af bandens medlemmer går på Crenshaw High School, kolliderer de ofte med Van Ness Gangster Brims. Andre af deres rivaler indbefatter Hoover Criminals, især 83 Hoover Criminals, 74 Hoover Criminals og Gangster Crips, som er allieret med Eight Tray Gangster Crips, såsom 53 Avalon Gangster Crips og 43 Gangster Crips. Bandens allierede indbefatter Rollin 30's Harlem Crips, Rollin 50's Neighborhood Crips, og Neighborhood Crips

Ifølge Los Angeles Daily News, er Rollin' 60's "den største afroamerikanske bande i byen Los Angeles med over 1,600 aktive medlemmer – omtrent på størrelse med en mindre brigade." Bandens kriminelle aktiviteter indbefatter mord, bankrøveri, voldtægt, narkotikahandel, biltyveri, overfald og vandalisme/graffiti.

Banden, blev kendt efter at de havde myrdet den amerikanske fodboldspiller Kermit Alexander.

Kilder og eksterne henvisninger 

 Historien om Rollin 60's Neighborhood Crips 

Crips-sæt
Afro-amerikanske bander
Bander i Californien
Football League Championship 2011-12

Football League Championship 2011–12 (sponsornavn: Npower Football League Championship) er 8. sæson af ligaen under dens nuværende navn og 19. sæson i det nuværende ligaformat.

Tabel 

Opdateret 28. april

Statistik 
30. april, 2011

Målscorer

Assister

Kilder 

The Football League
Engelsk fodbold i 2011-12